Einar Riegelhuth Koren

Einar Riegelhuth Koren (født 12. november 1984 i Sandefjord) er en norsk lege og tidligere håndballspiller. 

De siste årene frem til han la opp spilte han for Haslum Håndballklubb.  

 Karriere 
Einar Riegelhuth Koren var strekspiller. Opp gjennom karrieren spilte han for Runar, Haslum og danske FCK Håndbold. Han debuterte på  det norske landslaget mot Danmark 18. november 2006. Han ble hentet inn i den norske troppen til EM 2010 etter det innledende gruppespillet, som erstatning for skadede Stian Vatne.

 Meritter 
 Klubb 
FCK Håndbold
Med den danske klubben FCK Håndbold ble Koren dansk cupmester i 2010.

 Individuelt 
Koren ble kåret til Årets spiller i Norge sesongen 2008/09.

 Familie 
I 2011 giftet han seg med håndballspilleren Linn-Kristin Riegelhuth Koren. 

 Referanser 

 Eksterne lenker 

 Om spilleren på FCKs hjemmeside

Kategori:Norske håndballspillere
Kategori:Spillere i Håndball-VM 2011 for menn
Kategori:Spillere i Håndball-EM 2012 for menn
Kategori:Håndballspillere for FC København
Kategori:Personer fra Sandefjord kommune
Kategori:Fødsler i 1984